als_Latn dik_Latn sag_Latn
Jose Mourinho është natyrisht i kënaqur me shortin e Manchester United për 1/16 e Europa League, që i vë “Djajtë e Kuq” përballë francezëve të Saint Ettiene. Goglat gjithashtu rezervuan për Paul Pogba përballjen me të vëllain e tij Florentin, dhe trajneri portugez e mirëpret edhe këtë kryqëzim të fatit.
“Është dicka e këndshme, Pual ishte duke qeshur dhe padyshim edhe vëllai i tij do të jetë duke qeshur. Është e këndshme, ndodh pak herë në futboll ndaj është dicka e tillë. Pastaj gjëja e mirë është distanca e udhëtimit. Ne ishim shumë pa fat në fazën e grupeve dhe na u desh të udhëtonim larg për në Turqi dhe Ukrainë. Tani do të shkojmë në Francë, një fluturim i lehtë në një përiudhë si shkurti kur ka shumë ndeshje, ndaj kjo është padyshim dicka e mirë.”
Manchester United është një ndër skuadrat favorite për të ngritur lart trofeun këtë edicion, por Mourinho nuk harroi të vlerësonte rivalët francezë, edhe pse në letër nuk mund të krahasohen me Manchester United.
“St Etienne është një klub me histori që mbart shumë traditë. Njerëzit e brezit tim kurrë nuk e harrojnë skuadrën e Michel Platini. Do të jetë e vështirë për ne, pasi cdo skuadër tani është një kundërshtar i fortë në kompeticion, vecanërisht përballë emrave të mëdhenj dhe sigurisht që Manchester United është një ndër emrat e mëdhenj të këtij kompeticioni. Do të jetë e vështirë”.
Skuadrave italiane nuk i ka buzëqeshur fati si United, por gjithsesi te Roma e Fiorentina drejtuesit mbeten besimplotë. Verdhekuqtë gjejnë përballë Villarealin, por Antonio Tempestili, drejtori organizativ i verdhekuqëve u shpreh.
“Kemi gjetur një skuadër me eksperiencë në Europë, do të jetë e vështirë, por dhe ne kemi armët tona. Nëse jemi të detyruar të fitojmë? Besoj se një klub si i yni, duhet të vendosë objektiva dhe ti arrije. Ka dhe skuadra të tjera që duan ta fitojnë kompeticionin, nuk është e lehtë. Ne kemi një strukturë të mirë dhe mund ti shkojmë Europa League deri në fund”.
Edhe te Fiorentina, drejtori i përgjithshëm Andrea Rogg vlerëson Munchengladbach por pa harruar të shtojë se në klubin vjollcë Europa League është një ndër prioritetet e këtij sezoni.
“Do të jetë një ndeshje stimuluese kundër një skuadre që vjen nga Championsi. Edhe ne mund të themi tonën. Vitin e kaluar kishim një kundërshtar të vështirë, këtë vit një kundërshtar që meriton respekt. Ambicia mbetet e njëjta, të japim gjithcka për të qenë gati në përballjen e dyfishtë. Europa League është një ndër objektivat sezonalë, nuk e kemi mohuar kurrë pasi i pëlqen shumë si klubit ashtu dhe tifozëve. Ne jemi një skuadër që na pëlqen të luftojmë”.
als_Latn als_Latn als_Latn als_Latn als_Latn als_Latn als_Latn als_Latn